Contrabandă și producere ilegală de țigări. DIICOT a făcut 40 de percheziții.
Cele 40 de percheziții au fost efectuate în Iași, București, Timiş și alte 7 orașe. În România, activitatea ar fi început în 2019. 50 de persoane vor fi aduse la audieri.
Oficiul European de Luptă Antifraudă – OLAF – apare din nou în dosarele din România. Acum într-un caz de contrabandă și producere ilegală de țigări. Prejudiciul este de 80 de milioane de euro.Dosarul a pornit de la două anchete din 2017 și 2019 care vizau o grupare de români, moldoveni și ucraineni. Ei fabricau și vindeau ilegal țigări în mai multe țări. În România, ar fi fost depozitate toate materialele folosite: role de etichete, filtre de ţigarete, folie de aluminiu, hârtie de împachetat. DIICOT a făcut 40 de percheziții.